गुलाब भी दिया, पिछले हफ्ते साले की शादी में डांस करते दिखे थे
Rohit Sharma Proposes to Fan at Visakhapatnam Airport after India's Defeat to Australia in 2nd ODI इस बीच टीम इंडिया के कप्तान रोहित शर्मा का विशाखापट्टनम एयरपोर्ट पर लिया वीडियो वायरल हो रहा है।
भारतीय क्रिकेट टीम ऑस्ट्रेलिया के खिलाफ विशाखापट्टनम में दूसरा वनडे 10 विकेट से हार गई। इस बीच टीम इंडिया के कप्तान रोहित शर्मा का विशाखापट्टनम एयरपोर्ट पर लिया वीडियो वायरल हो रहा है। वीडियो दूसरे वनडे के पहले का है जब रोहित शर्मा टीम के साथ विशाखापट्टनम एयरपोर्ट पहुंचे थे।
एक फैन सेल्फी लेने के लिए वीडियो रिकॉर्ड कर रहा था। इस दौरान रोहित शर्मा पीछे से आए और फैन को गुलाब दे दिया। इसके बाद कप्तान ने फैन से कहा - विल यू मैरी मी (क्या आप मुझसे शादी करेंगे)? फैन रोहित इस इस बात को सुन रिकॉर्डिंग बंद कर देता है।
रोहित कुछ दिन पहले अपने साले कुणाल सजदेह की शादी में डांस करने नजर आए थे। शादी में जाने के लिए उन्होंने पहला वनडे मिस किया था। पढ़ें पूरी खबर
दूसरे वनडे में ऑस्ट्रेलिया 10 विकेट से जीता 
विशाखापट्टनम में खेले गए दूसरे मैच में ऑस्ट्रेलिया ने भारतीय टीम को 234 बॉल रहते 10 विकेट से हराया। मैच में कप्तान रोहित शर्मा 15 बॉल में 13 रन बनाए। ऑस्ट्रेलिया की जीत के साथ ही अब तीन मैचों की सीरीज रोमांचक मोड़ पर आ गई है। अब दोनों टीमें 1-1 की बराबरी पर हैं। तीसरा और निर्णायक मुकाबला 22 मार्च को चेन्नई में खेला जाएगा।
दूसरे वनडे के बाद लाबुशेन ने पंड्या के शू लेस बांधते हुए फोटो शेयर की 
रविवार को दूसरे वनडे के बाद सोमवार की सुबह, ऑस्ट्रेलिया के मारनस लाबुशेन ने भारत के उप-कप्तान हार्दिक पांड्या के जूते की लेस बांधते हुए एक फोटो सोशल मीडिया पर शेयर की। चूंकि दोनों खिलाड़ी एक ही जर्सी नंबर- 33 साझा करते हैं, इसलिए उन्होंने हैंडशेक इमोजी के साथ "#33" लिखते हुए फोटो का कैप्शन दिया।
क्रिकेट से जुड़ी ये खबरें भी पढ़ें....
लेफ्ट आर्म पेसर्स के आगे भारत की बैटिंग फेल:बोल्ट ने वनडे तो शाहीन ने T-20 वर्ल्ड कप से बाहर कराया था; कई बार टॉप ऑर्डर बिखरा
चैंपियंस ट्रॉफी 2017 का फाइनल मैच। इंग्लैंड के द ओवल मैदान भारत और पाकिस्तान की टीमें आमने-सामने थीं। टॉस हारकर पहले बैटिंग करने आई पाकिस्तान ने 337 रन बनाए। रोहित शर्मा, शिखर धवन और विराट कोहली जैसे मजबूत टॉप ऑर्डर के सामने ये टारगेट चेज होता नजर आ रहा था। लेकिन 9 ओवर खत्म होते ही टीम इंडिया का स्कोर 33/3 हो गया। रोहित, धवन और कोहली तीनों पवेलियन में, वजह सिर्फ मोहम्मद आमिर। पढ़ें पूरी खबर
न्यूजीलैंड ने श्रीलंका पर किया क्लीन स्वीप:पारी और 58 रन से जीता दूसरा मैच, सीरीज 2-0 से अपने नाम की
न्यूजीलैंड ने दो मैचों की टेस्ट सीरीज के दूसरे मैच में श्रीलंका को पारी और 58 रन से हरा दिया। इसी के साथ न्यूजीलैंड ने सीरीज 2-0 से अपने नाम कर ली। फॉलोऑन खेलते हुए श्रीलंका ने चौथे दिन दूसरी पारी में 113/2 के आगे खेलना शुरू किया और टीम 358 रन पर ऑलआउट हो गई। हेनरी निकोल्स को प्लेयर्स ऑफ द मैच और केन विलियमसन को प्लेयर्स ऑफ द सीरीज चुना गया। पढ़ें पूरी खबर